《友人自临川来携庾台赵先生与曾丈诸葛帐干丈》
宋代·利登

谢游半天下，晚岁来兹山。
平生朱识见，惊此红玉泉。
散珠流芳词，策琼想遗贤。
上探霞生岩，下历云度阡。
名存有瑶刻，事往如金烟。
世有好奇士，剪茨阐绳筌。
希此红泉名，欲作疑信传。
胜境会即是，何必户牖前。
洗耳天河边，听之流潺湲。
语发谤已兆，况复然不然。

作者简介：利登（生卒年不详）字履道，号碧涧，南城（今属江西）人，一说金川（今属四川）人。